cyanic-selkie/wikianc huggingface dataset:
Δημήτριος Καρατζένης
Έργα
Ασχολήθηκε με την νεότερη ιστορία της Άρτας του 19ου αιώνα και έγραψε πολλά ιστορικά βιβλία. Μερικά έργα του είναι «Η πολιτική ιστορία του Νομού Άρτας», που καλύπτει την περίοδο από το 1881 ως το 1981, «Η Επανάστασις της Άρτας του 1854» (Αθήνα 1973), «Η Άρτα εις την επανάστασιν του 1821 - Θυσίαι και Αγωνισταί», «Η εκατονταετηρίς της Άρτης, 1881-1981» (Αθήνα 1982), «Πολιτικές Προσωπικότητες νομού Άρτης: Ευάγγελος Π. Γαρουφαλιάς: Δήμαρχος – Βουλευτής» (Αθήνα 1983).
Πηγές
Κατηγορία:Έλληνες δικηγόροι Κατηγορία:Βουλευτές Άρτας Κατηγορία:Βουλευτές εκλεγμένοι με τον Ελληνικό Συναγερμό Κατηγορία:Βουλευτές εκλεγμένοι με την ΕΡΕ Κατηγορία:Βουλευτές Πρέβεζας
Λίμνη Μπουμπάνι
μικρογραφία|Η λίμνη Η Λίμνη Μπουμπάνι (σερβικά : Бубањ) είναι τεχνητή λίμνη της Σερβίας που δημιουργήθηκε με φυσικό τρόπο. Βρίσκεται στον αστικό ιστό της πόλης του Κραγκούγιεβατς και απέχει 1 χλμ από το κέντρο της πόλης.
Η λίμνη δημιουργήθηκε στον χώρο του εργοστασίου τούβλων όταν από το σκάψιμο της γης για να εξασφαλιστή χώμα για την κατασκευή τούβλων άνοιξαν στο έδαφος μεγάλες τρύπες. Σταδιακά οι τρύπες αυτές γέμισαν νερό, με τα χρόνια ενώθηκαν σε μία υδάτινη επιφάνεια δημιουργώντας την λίμνη η οποία σταδιακά αυξάνεται η έκταση της. Σήμερα έχει έκταση πάνω από 3 στρέμματα και μέσο βάθος περίπου 1,2 μέτρα.
Γιώργος Γεωργίου (ευρωβουλευτής)
Βιογραφικά στοιχεία
Ο Γιώργος Γεωργίου γεννήθηκε στην Αφάνεια στις 9 Απριλίου 1963. Ομιλεί πέρα από την ελληνική και την αγγλική γλώσσα. Σπούδασε ελληνική φιλολογία (βυζαντινές και νεοελληνικές σπουδές) στο Εθνικό και Καποδιστριακό Πανεπιστήμιο Αθηνών (1983-1987). Συνέχισε με επιμόρφωση στην ιστορία στο Πανεπιστήμιο Κύπρου. Μέχρι το 2011 που εκλέχτηκε βουλευτής, εργαζόταν ως καθηγητής μέσης εκπαίδευσης (φιλόλογος). Είχε φθάσει στο βαθμό βοηθού διευθυντή.
Είναι παντρεμένος με την Καλομοίρα Ιωάννου και έχει δύο υιούς και μια κόρη. Διαμένει στον Μαζωτό.
Πολιτική διαδρομή
Την περίοδο των σπουδών του συμμετείχε στην Προοδευτική Κίνηση Φοιτητών Αθήνας.
Συμμετείχε ως μέλος στο Κεντρικό Συμβούλιο της Ενιαίας Δημοκρατικής Οργάνωσης Νεολαίας (ΕΔΟΝ), στο διοικητικό συμβούλιο του Ραδιοφωνικού Ιδρύματος Κύπρου (ΡΙΚ) την περίοδο 2009-2011 και στην Επαρχιακή Επιτροπή ΑΚΕΛ Λάρνακας. Επιπλέον, συμμετείχε στην Προοδευτική Κίνηση Καθηγητών.
Ως βουλευτής, διετέλεσε μέλος της Κοινοβουλευτικής Επιτροπής Γεωργίας και Φυσικών Πόρων, της Κοινοβουλευτικής Επιτροπής Εξωτερικών και Ευρωπαϊκών Υποθέσεων, της Κοινοβουλευτικής Επιτροπής Θεσμών, Αξιών και Επιτρόπου Διοικήσεως και της Κοινοβουλευτικής Επιτροπής Παιδείας και Πολιτισμού. Επιπλέον, ήταν επικεφαλής της αντιπροσωπίας της Βουλής στην Κοινοβουλευτική Συνέλευση της Μεσογείου.
Στις Ευρωεκλογές του 2019 εκλέχθηκε ευρωβουλευτής με το ΑΚΕΛ. Συμμετέχει στην πολιτική ομάδα Ευρωπαϊκή Ενωτική Αριστερά-Βόρεια Πράσινη Αριστερά.
Πηγές
Κατηγορία:Βουλευτές εκλεγμένοι με το ΑΚΕΛ Κατηγορία:Βουλευτές Λάρνακας Κατηγορία:Κύπριοι εκπαιδευτικοί Κατηγορία:Ευρωβουλευτές εκλεγμένοι με το ΑΚΕΛ Κατηγορία:Βουλευτές Ι΄ Κοινοβουλευτικής Περιόδου (Κύπρος) Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Αθλητική Ένωση Κηφισιάς
Από την αγωνιστική περίοδο 2023–2024, θα αγωνίζεται με την επωνυμία «'''Α.Ε. Κηφισιά Π.Α.Ε.'''» στην πρώτη εν τάξη επαγγελματική εθνική κατηγορία της Super League 1, για πρώτη φορά στην ιστορία της.
Ιστορία
130px|μικρογραφία|Το λογότυπο της ερασιτεχνικής Α.Ε. Κηφισιάς
Τα πρώτα χρόνια του νέου συλλόγου
Η Α.Ε Κηφισιάς δημιουργήθηκε το 2012, έπειτα από τη συγχώνευση του Α.Ο. Ελπιδοφόρου με τον Α.Π.Ο. Κηφισιάς ώστε η περιοχή της Κηφισιάς να έχει έναν ανταγωνιστικό σύλλογο που να συμμετέχει ενεργά στις εθνικές κατηγορίες.
Την πρώτη της περίοδο 2012–13 ως νεοσύστατος σύλλογος συμμετείχε στον 8ο Όμιλο της Δ΄ Εθνικής, παίρνοντας ουσιαστικά τη θέση του Ελπιδοφόρου, όπου τερμάτισε στη 2η θέση με 42 βαθμούς πίσω από το Α.Ο Αιγάλεω, και κέρδισε την άνοδο στην νεοσύστατη τότε «μετά την συγχώνευση της επαγγελματικής Γ' Εθνικής και της ερασιτεχνικής Δ' Εθνικής» Γ' Εθνική Ερασιτεχνική Κατηγορία. Επίσης κατέκτησε το Κύπελλο Ε.Π.Σ. Αθηνών 2012–13 νικώντας την ομάδα του Α.Ο. Αιγάλεω στο γήπεδο της Νέας Σμύρνης, 1–1 κατά την κανονική διάρκεια του αγώνα και 4–3 στα πέναλτι. Σ' αυτό τον αγώνα, επικρατούσε ένα πρωτότυπο σκηνικό στις εξέδρες καθώς βρίσκονταν οπαδοί της Κηφισιάς, του Αιγάλεω και του Πανιωνίου, με τους τελευταίους να υποστηρίζουν την ομάδα των βορείων προαστίων.
Τις επόμενες δύο περιόδους η Κηφισιά προσπάθησε για εκ νέου άνοδο. Συγκεκριμένα την σεζόν 2013–14, η Κηφισιά αγωνίστηκε στη νεοσύστατη τότε Γ΄ Εθνική Ερασιτεχνική Κατηγορία, τοποθετημένη στον 6ο Όμιλο όπου κατέλαβε τη 2η θέση με 54 βαθμούς, χάνοντας με διαφορά 18 βαθμών την άνοδο από την ΑΕΚ. Ενώ την περίοδο 2014–15 επανέλαβε την κατάκτηση της 2η θέσης του 4ου Ομίλου, χάνοντας και πάλι την άνοδο, αυτή τη φορά με διαφορά 8 βαθμών από τον Κισσαμικό. Ενώ την ίδια περίοδο έφτασε μέχρι τα ημιτελικά του Κυπέλλου Γ' Εθνικής όπου ο Εθνικός Πειραιώς την έθεσε νοκ-άουτ στα πέναλτι με σκορ 5–3.
Η επόμενη τριετία ήταν η χειρότερη αγωνιστικά για την ομάδα της Κηφισιάς. Την περίοδο 2015–16 η συμμετοχή της ξανά στον 4ο Όμιλο ήταν ουσιαστικά η πρώτη της περίοδος που κινδύνεψε με υποβιβασμό αφού τερμάτισε μια θέση πάνω από την ζώνη υποβιβασμού, συγκεκριμένα στην 9η θέση και με 5 πόντους διαφορά από τον 10ο Αστέρα Βάρης. Την σεζόν 2016–17 Κινδύνεψε ακόμη περισσότερο από την προηγούμενη χρονιά αφού τερμάτισε 3 βαθμούς πάνω από το όριο του υποβιβασμού, ωστόσο παράλληλα έφτασε ξανά μέχρι την ημιτελική φάση του Κυπέλλου Γ' Εθνικής από όπου αποκλείστηκε από την Αχαϊκή στην διαδικασία των πέναλτι με σκορ 5–4. Ο υποβιβασμός της Α.Ε Κηφισιάς ήρθε τελικά την περίοδο 2017–18 που τερμάτισε με 21 βαθμούς στην 9η θέση του 4ου Ομίλου της Γ' Εθνικής, 5 βαθμούς λιγότερους από την σωτηρία της 7ης θέσης. Η Κηφισιά υποβιβάστηκε και μαθηματικά την προτελευταία αγωνιστική μετά την εκτός έδρας ήττα 5–0 από τον Ο.Φ Ιεράπετρας. Παρά τον υποβιβασμό της, την ίδια περίοδο η Κηφισιά κατέκτησε για ακόμη μια φορά το κύπελλο Ε.Π.Σ.Α 2017–18 νικώντας αυτήν την φορά 2–0 την Αγία Παρασκευή στο Δημοτικό Στάδιο Περιστερίου.
Την επόμενο περίοδο του 2018–19 κατέκτησε με ευκολία το Πρωτάθλημα της Α' Κατηγορίας της Ε.Π.Σ.Α με μόνο μία ήττα σε 30 αγώνες και επέστρεψε στις εθνικές κατηγορίες.
Φούξια
Το φούξια είναι έντονο κόκκινο μωβ χρώμα. Πήρε το όνομά του από το χρώμα του λουλουδιού του φυτού φούξια, το οποίο ονομάστηκε έτσι από τον βοτανολόγο Charles Plumier προς τιμήν του Γερμανού βοτανολόγου Leonhart Fuchs του 16ου αιώνα.
Αθλητική Ένωση Κηφισιάς
Τα πρώτα χρόνια του νέου συλλόγου
Την επόμενη σεζόν στην Γ' Εθνική τελείωσε με 36 βαθμούς σε 26 αγώνες στην 4η θέση του 5ου Ομίλου.
Φούξια
Το φούξια δημιουργείται εάν αναμίξουμε το κόκκινο με το άσπρο.
Αθλητική Ένωση Κηφισιάς
Τα πρώτα χρόνια του νέου συλλόγου
Η άνοδος που η Κηφισιά έψαχνε την τελευταία δεκαετία επιτεύχθηκε τελικά την περίοδο 2020–21, όπου με 12 νίκες και μόλις μία ήττα κατέκτησε την πρώτη θέση του 7ου Ομίλου με διαφορά 8 βαθμών. Αξίζει να σημειωθεί ότι εκείνη την αγωνιστική περίοδο λόγο κορονοιού διεξήχθη μονάχα ο πρώτος γύρος του θεσμού. Έπειτα από την κατάκτηση της πρώτης θέσης προκρίθηκε στο Ειδικό Πρωτάθλημα Προβιβασμού για την νεοσύστατη τότε Super League 2, όπου έκανε το απόλυτο με 4 στις 4 νίκες εναντίον του Πανιωνίου, Ζακύνθου, Θύελλας Ραφήνας και Ηρόδοτου Νέας Αλικαρνασσού, με 0 παθητικά γκόλ και ανέβηκε για την πρώτη φορά στην ιστορία της στη δεύτερη εν τάξη εθνική κατηγορία ποδοσφαίρου της Ελλάδος.
Φούξια
Κατηγορία:Χρώματα
Αθλητική Ένωση Κηφισιάς
Άνοδος στην πρώτη εθνική κατηγορία
Τη σεζόν 2022–23 η Κηφισιά τερμάτισε στην πρώτη θέση του νότιου ομίλου της Super League 2 και εξασφάλισε την άνοδο στην πρώτη εθνική κατηγορία (Super League 1) του ελληνικού ποδοσφαίρου για πρώτη φορά στην ιστορία της. «Σφράγισε» την πρώτη θέση στις 11 Ιουνίου του 2023 μετά το ισόπαλο αποτέλεσμα 1–1 με την Καλαματά στο «Ζηρίνειο».
Έδρα
Έδρα της ομάδας είναι το Δημοτικό Στάδιο Κηφισιάς «Ζηρίνειο», το οποίο βρίσκεται επί της Λεωφόρου Κηφισιάς 192.
Το Ζηρίνειο έχει δύο τσιμεντένιες κερκίδες κατά μήκος του γηπέδου. Η κύρια (Βόρεια) κερκίδα του Ζηρίνειου έχει χωρητικότητα 1050 ατόμων με 280 καθίσματα ενώ η κερκίδα φιλοξενούμενων (Νότια) 300. Με την άνοδο της Κηφισιάς στην Super League 2 έγιναν εντατικές εργασίες ώστε το Ζηρίνειο να μπορεί να φιλοξενήσει αγώνες επαγγελματικού επιπέδου. Αυτή τη περίοδο λόγω εργασιών η Π.Α.Ε Κηφισιά χρησιμοποιούσε ως έδρα το Δημοτικό Στάδιο Καισαριανής Μιχάλης Κρητικόπουλος και περιστασιακά το Γήπεδο Ριζούπολης «Γεώργιος Καμάρας». Οι εργασίες για την ανέγερσή του σταδίου άρχισαν το 1929 και περατώθηκαν τον Μάιο του 1932 με συνολικό κόστος 4.000.000 δραχμών. Στο διάστημα αυτό σταμάτησαν προσωρινά λόγω διαφωνιών στην ονομασία του, διότι εκείνη την εποχή δεν έδιναν στα γυμναστήρια ονομασία φυσικών προσώπων. Έτσι, το Ζηρίνειο έγινε το πρώτο στάδιο στην Ελλάδα με ονομασία φυσικού προσώπου. Κατά την αγωνιστική περίοδο 2020–21 η Α.Ε Κηφισιάς αγωνιζόταν στο δημοτικό γήπεδο της Νέας Ερυθραίας «Φώτης Βαρδαξής». Ενώ το ίδιο γήπεδο χρησιμοποιούν μέχρι σήμερα τα τμήματα υποδομής της ομάδας. Η Κηφισιά επέστρεψε μετά από 2 ολόκληρα χρόνια στο Ζηρίνειο, στις 19 Απριλίου 2023, με το ισόπαλο 1-1 κόντρα στην Προοδευτική. Δυστυχώς, ούτε το γήπεδο «Μιχάλης Κρητικόπουλος» ούτε το Ζηρίνειο είναι κατάλληλα για την πρώτη εθνική κατηγορία (Super League 1). Έτσι η Κηφισιά θα χρησιμοποιήσει το Ζηρίνειο ως προπονιτικό κέντρο και για τους εντός έδρας αγώνες τη σεζόν 2023-24 θα αγωνιστεί στο Στάδιο Γεώργιος Καμάρας. Η φυσική έδρα του Απόλλωνα Σμύρνης με χωρητικότητα 14.200 θέσεων.
Προπονητικές εγκαταστάσεις
μικρογραφία|280x280εσ|Το προπονητικό κέντρο των ακαδημιών της Κηφισιάς. Η Α.Ε Κηφισιάς ήταν από τις λίγες ερασιτεχνικές ομάδες με ιδιόκτητο προπονητικό κέντρο. Συγκεκριμένα το προπονητικό κέντρο Π.Α.Ε Κηφισιάς είναι μια περιουσία του Α.Ο Ελπιδοφόρου που πέρασε στην Α.Ε Κηφισιάς με την συγχώνευση του με τον Α.Ο. Κηφισιάς, έτσι και οι εγκαταστάσεις είναι γνωστές ως «Γήπεδο Ελπιδοφόρου». Μετά την παραχώρηση του προπονητικού κέντρου στην Α.Ε. Κηφισιά εγκαταστάθηκε πλαστικός χλοοτάπητας και επισκευάστηκαν τα γύρω κιγκλιδώματα, γενικά το προπονητικό κέντρο αναβαθμίζεται συνεχώς. Στο προπονητικό κέντρο της Κηφισιάς στεγάζονται και οι ομώνυμες ακαδημίες οι οποίες θεωρούνται από τις πιο δυναμικές στο λεκανοπέδιο Αττικής, με επανειλημμένες παρουσίες στις τελικές φάσεις των κυπέλλων υποδομών της Ε.Π.Σ.Α και συνεχής προωθήσεις παικτών στα αντίστοιχα τμήματα των επαγγελματικών σωματείων Π.Α.Ε. της πρώτη εν τάξη κατηγορίας.
Υποστηρικτές
Ο κύριος σύνδεσμος οπαδών της ομάδας είναι οι «KIFISSIA ULTRAS» ή «Σύνδεσμος Φιλάθλων Κηφισιάς». Η ομάδα αποτελείται από υποστηρικτές που προέρχονται από τη Κάτω Κηφισιά, την Νέα Κηφισιά, την Ερυθραία και την Εκάλη. Οι περισσότεροι οπαδοί προέρχονται από τον σύνδεσμο «Jokers», της Νέας Κηφισιάς, από φιλάθλους του παλαιότερου Α.Ο.Κ. και Ελπιδοφόρου, αλλά και από άλλους τοπικούς συνδέσμους. Οι οπαδοί της Κηφισιάς έχουν κοντινές επαφές και με άλλες ομάδες των βορείων προαστίων όπως την «Θήρα 3» της Δροσιάς και τους «Raptors» από την Νέα Ερυθραία. Πλέον, για διάφορους λόγους, οι οπαδοί δεν είναι ενεργοί και σπάνια ακολουθούν τους αγώνες.
Αντίπαλοι
Οι κύριοι ποδοσφαιρικοί αντίπαλοι της Κηφισιάς είναι η Καλλιθέα, το Αιγάλεω, ο Φωστήρας, ο Απόλλων Σμύρνης, η Προοδευτική και άλλοι σύλλογοι της Αττικής. Ενώ οι αντίπαλοι των οπαδών προέρχονται από τις περιοχές Πεύκη, Μαρούσι, Κολωνός, Ηράκλειο και Ελευσίνα.
Εξωτερικοί σύνδεσμοι
Κατηγορία:Αθλητικοί σύλλογοι Αττικής Κατηγορία:Ιδρύσεις αθλητικών συλλόγων το 2012 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 2012
Επαρχίες της Ρουάντα
Η Ρουάντα από την 1η Ιανουαρίου του 2006 διαιρείται σε 5 επαρχίες, οι οποίες υποδιαιρούνται σε 30 δήμους.
Ζακ Ροστόν
Ο Ζακ Ροστόν ήταν πολυγλωσσομαθής, μεταφραστής και δάσκαλος γλωσσών.
Βιογραφία
Γεννήθηκε το 1874 στο Koło και πέθανε στο Λονδίνο το 1947, δημιουργός της μεθόδου Linguaphone.
Ίδρυσε την ομάδα Linguaphone στο Λονδίνο το 1901. Κατάλαβε από πολύ νωρίς τις δυνατότητες του γραμμοφώνου στην εκμάθηση γλωσσών. Μέχρι το 1921, τα μαθήματα του Linguaphone ήταν διαθέσιμα στα αγγλικά, γερμανικά, ιταλικά, γαλλικά, ισπανικά, αφρικάανς και εσπεράντο.
Κατά τη διάρκεια της δεκαετίας του 1920, ο Ροστον ενοποίησε το μεταφραστικό του γραφείο, το οποίο έγινε το μεγαλύτερο στη Βρετανία, και βελτίωσε την τεχνολογία του γραμμοφώνου. Δημιούργησε το Linguaphone Repeater, το οποίο τοποθετούσε αυτόματα τον ηχητικό βραχίονα πάνω από το αυλάκι χωρίς να χρειάζεται να τον σηκώνει κανείς χειροκίνητα, και το Linguaphone Solophone, το οποίο επέτρεπε την απομονωμένη ακρόαση μέσω ακουστικών.
Μέχρι το τέλος της δεκαετίας του 1920, τα μαθήματα Linguaphone χρησιμοποιούνταν σε 92 χώρες.
Εξωτερικοί σύνδεσμοι
https://tolkieniano.blogspot.com/2013/10/immagini-de-jrr-tolkien-il-linguaphone.html
Εγκεφαλική διάσειση
Εγκεφαλική διάσειση είναι η παροδική λειτουργική διαταραχή του εγκεφάλου, χωρίς βλάβη των εγκεφαλικών κυττάρων, που προκαλείται από τραυματισμό της κεφαλής. Δύο είναι τα χαρακτηριστικά της διάσεισης: (1) η άμεση απώλεια της συνείδησης (που διαρκεί από κάποια δευτερόλεπτα μέχρι το πολύ 1 ώρα, και (2) η αμνησία μετά το ατύχημα για μια χρονική περίοδο που ποικίλλει σε διάρκεια. Αυτά τα δύο στοιχεία αποτελούν τη βάση της διάγνωσης.
Όταν ο ασθενής αρχίζει να ανακτά τις αισθήσεις του, περνά από ένα συγχυτικό στάδιο, ενώ, όταν αποκτήσει διαύγεια συνείδησης, παρουσιάζει τάση προς εμετό. Αργότερα, εμφανίζονται μετατραυματικές διαταραχές οι οποίες μπορεί να διαρκέσουν από λίγες ημέρες μέχρι και μερικούς μήνες. Οι παθόντες παραπονούνται για κεφαλαλγίες, ιλίγγους, αδυναμία συγκέντρωσης στην εργασία τους, μεγάλη κόπωση, ενώ τους διακρίνει μια ευερεθιστότητα. Η ένταση των συμπτωμάτων, ορισμένες φορές είναι τόσο μεγάλη, ώστε ορισμένοι ασθενείς να μην μπορούν να αναλάβουν την εργασία τους για πολλές εβδομάδες μετά το ατύχημα.
Οι συνήθεις αιτίες που προκαλούν τη διάσειση περιλαμβάνουν συγκρούσεις με μηχανοκίνητα οχήματα, πτώσεις, αθλητικούς τραυματισμούς και ατυχήματα με ποδήλατο. Ο μηχανισμός του τραυματισμού περιλαμβάνει είτε ένα άμεσο χτύπημα στο κεφάλι είτε δυνάμεις σε άλλα σημεία του σώματος που μεταδίδονται στο κεφάλι. Το χτύπημα πιστεύεται ότι οδηγεί σε δυσλειτουργία των νευρώνων, καθώς υπάρχουν αυξημένες απαιτήσεις σε γλυκόζη, αλλά όχι αρκετή παροχή αίματος. Αυτό που απαιτείται είναι μια διεξοδική αξιολόγηση από εξειδικευμένο γιατρό (όπως νευρολόγο, νευροχειρούργο) για να αποκλειστούν απειλητικοί για τη ζωή τραυματισμοί στο κεφάλι, τραυματισμοί στην αυχενική μοίρα της σπονδυλικής στήλης και νευρολογικές παθήσεις.
Κάθε ασθενής με εγκεφαλική διάσειση παρακολουθείται στο νοσοκομείο για 24 ώρες, επειδή θεωρητικά υπάρχει ο κίνδυνος η διάσειση να εξελιχθεί σε ενδοκρανιακό αιμάτωμα. Απαραίτητη είναι και η ακτινογραφία κρανίου. Οι ασθενείς μεταφέρονται στο σπίτι τους όπου παραμένουν κλινήρεις για 3-4 ημέρες, ενώ ακολουθεί σταδιακή κινητοποίηση.
Παγκοσμίως, οι διάσειση υπολογίζεται ότι επηρεάζει περισσότερους από 3,5 ανά 1.000 άτομα ετησίως. Ταξινομείται ως ήπια κρανιοεγκεφαλική κάκωση (λέγεται και τραυματική εγκεφαλική βλάβη), γιατί συνήθως δεν είναι απειλητική για τη ζωή, και είναι ο πιο κοινός τύπος της κάκωσης αυτής.
Σημεία και συμπτώματα
Τα συμπτώματα της διάσεισης ποικίλλουν μεταξύ των ανθρώπων και περιλαμβάνουν σωματικά, γνωστικά και συναισθηματικά συμπτώματα. Τα συμπτώματα μπορεί να εμφανιστούν αμέσως μετά τον τραυματισμό ή μετά από κάποιο χρονικό διάστημα. Έως και το ένα τρίτο των ατόμων με διάσειση εμφανίζουν παρατεταμένα ή επίμονα συμπτώματα διάσεισης, γνωστά και ως σύνδρομο μεταδιάσεισης, που διαρκούν για 4 εβδομάδες ή περισσότερο σε παιδιά/εφήβους και περισσότερο από 14 ημέρες σε ενήλικες. Η σοβαρότητα των αρχικών συμπτωμάτων είναι ο ισχυρότερος προγνωστικός παράγοντας του χρόνου αποκατάστασης στους ενήλικες.
Σωματικά συμπτώματα
Οι πονοκέφαλοι είναι το πιο κοινό σύμπτωμα της διάσεισης. Άλλα συμπτώματα περιλαμβάνουν ζάλη, έμετο, ναυτία, έλλειψη κινητικού συντονισμού, δυσκολία ισορροπίας ή άλλα προβλήματα με την κίνηση ή την αίσθηση. Τα οπτικά συμπτώματα περιλαμβάνουν ευαισθησία στο φως, θέαση έντονου φωτός, θολή όραση και διπλή όραση. Επίσης, συχνά αναφέρονται εμβοές ή κουδουνίσματα στα αυτιά.
Γνωστικά και συναισθηματικά συμπτώματα
Τα γνωστικά συμπτώματα περιλαμβάνουν σύγχυση, αποπροσανατολισμό και δυσκολία εστίασης της προσοχής. Μπορεί να συμβεί απώλεια συνείδησης, αλλά δεν συσχετίζεται απαραίτητα με τη σοβαρότητα της διάσεισης, εάν είναι σύντομη. Η μετατραυματική αμνησία, στην οποία τα γεγονότα που ακολούθησαν τον τραυματισμό δεν μπορούν να ανακληθούν, είναι χαρακτηριστικό της διάσεισης. Η σύγχυση, ένα άλλο χαρακτηριστικό της διάσεισης, μπορεί να εμφανιστεί αμέσως ή μπορεί να αναπτυχθεί σε μερικά λεπτά. Ένα άτομο μπορεί να επαναλαμβάνει τις ίδιες ερωτήσεις, να αργεί να απαντήσει σε ερωτήσεις ή οδηγίες, να έχει ένα κενό βλέμμα ή να έχει μπερδεμένη ή ασυνάρτητη ομιλία. Άλλα συμπτώματα της διάσεισης περιλαμβάνουν αλλαγές στα πρότυπα ύπνου, και δυσκολίες στον συλλογισμό, στη συγκέντρωση και στην εκτέλεση καθημερινών δραστηριοτήτων.
Παθοφυσιολογία
μικρογραφία|Η [[Ροπή|στροφική δύναμη είναι η κύρια αιτία πρόκλησης μιας διάσεισης. Οι γροθιές στην πυγμαχία μπορούν να προσφέρουν περισσότερη περιστροφική δύναμη στο κεφάλι από την τυπική πρόσκρουση στο αμερικανικό ποδόσφαιρο. ]] Τα πρώιμα και όψιμα κλινικά συμπτώματα της διάσεισης, συμπεριλαμβανομένων των διαταραχών της μνήμης και της προσοχής, του πονοκεφάλου και της μεταβολής της ψυχικής κατάστασης, είναι αποτέλεσμα νευρωνικής δυσλειτουργίας που προκαλείται κυρίως από λειτουργικές και όχι δομικές ανωμαλίες.
Από τον τραυματισμό ξεκινά μια πολύπλοκη σειρά μεταβολικών γεγονότων που οδηγεί σε διαταραχή των ευαίσθητων νευρωνικών ομοιοστατικών ισορροπιών. Ξεκινώντας από τη νευροτοξικότητα, η διαταραχή του ενεργειακού μεταβολισμού που προκαλείται από την αρχική μιτοχονδριακή δυσλειτουργία φαίνεται να είναι η κύρια βιοχημική εξήγηση για τα περισσότερα σημεία και συμπτώματα μετά από διάσειση. Πιο συγκεκριμένα, η επιτάχυνση, η επιβράδυνση ή η περιστροφή της κεφαλής οδηγούν σε οξύ αξονικό τραυματισμό μέσω διαταραχής της οργάνωσης των νευροινιδίων. Η απελευθέρωση ηλεκτρολυτών μέσω της αποπόλωσης των καναλιών ιόντων οδηγεί σε απελευθέρωση νευροδιαβιβαστών και επακόλουθη νευρολογική δυσλειτουργία. Οι αλλαγές στο μεταβολισμό της γλυκόζης μειώνουν την εγκεφαλική ροή αίματος κι έτσι εμφανίζεται η μιτοχονδριακή δυσλειτουργία.
Τα εγκεφαλικά κύτταρα μετά τη διάσειση εισέρχονται σε μια περίεργη κατάσταση ευπάθειας και εάν υπάρξει δεύτερη διάσειση ενώ βρίσκονται σε αυτή την κατάσταση, μπορεί να υποστούν ανεπανόρθωτη βλάβη από την εμφάνιση οιδήματος.
Διάγνωση
μικρογραφία|280x280εσ|Ακτινογραφία κρανίου για τον προσδιορισμό του βαθμού της κρανιοεγκεφαλικής κάκωσης. Όσοι έχουν τραυματιστεί στο κεφάλι αρχικά υποβάλλονται σε μια πρώτη εξέταση για να αποκλειστεί μια πιο σοβαρή επείγουσα ανάγκη, όπως μια ενδοκρανιακή αιμορραγία. Η διαδικασία περιλαμβάνει τον έλεγχο της σοβαρότητας συμπτωμάτων (αναπνευστικής οδού, αναπνοής, κυκλοφορίας) και τη σταθεροποίηση της αυχενικής μοίρας της σπονδυλικής στήλης η οποία μπορεί να έχει τραυματιστεί σε κάποιον που έχει βρεθεί αναίσθητος μετά από χτύπημα στο κεφάλι ή στον αυχένα.
Στη συνέχεια πραγματοποιούνται πιο εξειδικευμένες εξετάσεις, όπως νευρολογική εξέταση (όραση, ακοή κ.α.), γνωστικές εξετάσεις (μνήμη, συγκέντρωση, δυνατότητα ανάκλησης πληροφοριών) και στα πιο σοβαρά συμπτώματα, απεικονιστικές εξετάσεις (ακτινογραφία κρανίου).
Οι ενδείξεις ότι απαιτείται περαιτέρω έλεγχος λόγω πιο σοβαρού τραυματισμού είναι η επιδείνωση συμπτωμάτων, όπως πονοκεφάλος, επίμονοι εμετοί, αυξανόμενος αποπροσανατολισμός ή επιδείνωση του επιπέδου συνείδησης, επιληπτικές κρίσεις και άνισο μέγεθος κόρης (ανισοκορία). Όσοι παρουσιάζουν αυτά τα συμπτώματα ή όσοι διατρέχουν υψηλότερο κίνδυνο για πιο σοβαρή εγκεφαλική βλάβη, μπορεί να υποβληθούν σε ακτινογραφία κρανίου για την ανίχνευση βλαβών και συχνά παρακολουθούνται για 24-48 ώρες. Η αξονική τομογραφία εγκεφάλου ή η μαγνητική τομογραφία εγκεφάλου θα πρέπει να αποφεύγονται εκτός εάν υπάρχουν προοδευτικά νευρολογικά συμπτώματα, εστιακά νευρολογικά ευρήματα ή ανησυχία για κάταγμα κρανίου κατά την εξέταση. Οι τομογραφίες τυπικά δεν παρουσιάζουν σημαντικά ευρήματα και ειδικά στις αξονικές τομογραφίες εκθέτουν τα άτομα σε περιττή ακτινοβολία. Κι ενώ τέτοιες εξετάσεις είναι πιο χρήσιμες για τον εντοπισμό δομικών ελαττωμάτων, ένας τραυματισμός από διάσειση είναι μεταβολικής και μικροσκοπικής φύσης που συχνά εμφανίζει φυσιολογικά ευρήματα στη νευροαπεικόνιση.
Αντιμετώπιση
Τα συμπτώματα διάσεισης μπορούν να επηρεάσουν τους ανθρώπους με διάφορους τρόπους, συμπεριλαμβανομένης της όρασης, της ισορροπίας και ακόμη και της διάθεσης. Στο παρελθόν, η καθιερωμένη θεραπεία για τη διάσειση ήταν η ανάπαυση. Ωστόσο, οι νεότερες προσεγγίσεις περιλαμβάνουν θεραπεία για τη στόχευση συγκεκριμένων συμπτωμάτων. Υπάρχουν κλινικές που βοηθούν στον προσδιορισμό του συστήματος που επηρεάζεται περισσότερο και της κατάλληλης θεραπείας για μια δεδομένη συμπτωματολογία. Επιπλέον, μπορεί να χρειαστεί ενδελεχής ιατρική εξέταση πριν κάποιος επιστρέψει σε αθλητικές δραστηριότητες με πιθανότητα επαφής ή περαιτέρω τραυματισμού στο κεφάλι.
Επιπλοκές
Μετά από διάσειση, μερικοί άνθρωποι μπορεί να υποφέρουν από επίμονα συμπτώματα, όπως προβλήματα μνήμης και συγκέντρωσης, εναλλαγές διάθεσης, αλλαγές προσωπικότητας, πονοκέφαλο, κόπωση, ζάλη, αϋπνία και υπερβολική υπνηλία για αρκετές εβδομάδες έως μήνες. Οι άνθρωποι αυτοί θα πρέπει να αποφεύγουν δραστηριότητες που τους θέτουν σε κίνδυνο για επαναλαμβανόμενη διάσειση και θα πρέπει να εξετάσουν το ενδεχόμενο τερματισμού της συμμετοχής στο άθλημα. Εάν υπάρχει δεύτερη διάσειση πριν από την πλήρη ανάρρωση, τα άτομα οδηγούνται σε ένα οξύ και συχνά θανατηφόρο οίδημα του εγκεφάλου. Η πρόσκρουση θεωρείται ότι προκαλεί αγγειακή συμφόρηση και αυξημένη ενδοκρανιακή πίεση, η οποία μπορεί να συμβεί πολύ γρήγορα και μπορεί να είναι δύσκολο ή αδύνατο να ελεγχθεί. Ο κίνδυνος αυτός είναι υψηλότερος σε αθλήματα όπως η πυγμαχία, το ποδόσφαιρο, το χόκεϊ επί πάγου, το αμερικανικό ποδόσφαιρο, το μπέιζμπολ, το μπάσκετ και το σκι. Στις ΗΠΑ, καταγράφονται κατά μέσο όρο 1,5 θάνατοι ετησίως από διάσειση από αθλητική δραστηριότητα. Στις περισσότερες περιπτώσεις, μια διάσειση, συνήθως αδιάγνωστη, είχε συμβεί πριν από την τελική διάσειση.
Φαρμακευτική αγωγή
Για τη θεραπεία πονοκεφάλων, προβλημάτων ύπνου και κατάθλιψης μπορεί να συνταγογραφηθούν φάρμακα. Για την αντιμετώπιση πονοκεφάλων μπορούν να ληφθούν αναλγητικά, όπως η ιβουπροφαίνη, αλλά προτιμάται η παρακεταμόλη για την ελαχιστοποίηση του κινδύνου ενδοκρανιακής αιμορραγίας. Άλλα φάρμακα που μπορούν να χρησιμοποιηθούν περιλαμβάνουν αντισπασμωδικά για την αντιμετώπιση των επιληπτικών κρίσεων, αντιπηκτικά για την πρόληψη θρόμβων αίματος, διουρητικά που βοηθούν στη μείωση της συσσώρευσης υγρών και στη μείωση της πίεσης στον εγκέφαλο, διεγερτικά για την αύξηση της εγρήγορσης, και αντικαταθλιπτικά και φάρμακα κατά του άγχους για τη θεραπεία της κατάθλιψης και των συναισθημάτων φόβου και νευρικότητας. Τα άτομα με διάσειση συνιστώνται να μην χρησιμοποιούν αλκοόλ ή άλλα φάρμακα που δεν έχουν εγκριθεί από γιατρό, καθώς μπορεί να εμποδίσουν την επούλωση.
Βιβλιογραφία
Κατηγορία:Νευροεπιστήμη Κατηγορία:Νευρολογικές παθήσεις Κατηγορία:Τραυματισμοί
The Game (άλμπουμ των Queen)
The Game είναι ο τίτλος του όγδοου στούντιο άλμπουμ του βρετανικού ροκ συγκροτήματος Queen, το οποίο κυκλοφόρησε στις 30 Ιουνίου του 1980 μέσω της δισκογραφικής εταιρείας "ΕΜΙ / Parlophone" στην Ευρώπη, ενώ στις Ηνωμένες Πολιτείες εκδόθηκε μέσω της "Elektra".
Ηχογράφηση
Μετά τη μέτρια αποδοχή του κοινού και των ΜΜΕ για το "Jazz", το συγκρότημα διέκοψε τη συνεργασία του με τον παραγωγό Ρόι Τόμας Μπέικερ, δουλεύοντας πλέον με τον Ρέινολντ Μακ, πρώην συνεργάτη των Electric Light Orchestra στα "Musicland Studios" του Μονάχου. Η εκτός Βρετανίας ηχογράφηση του δίσκου είχε σκοπό την αποφυγή της βαριάς φορολογίας της πατρίδας τους. Το συγκρότημα πραγματοποίησε τις αρχικές του ηχογραφήσεις το καλοκαίρι του 1979, δημιουργώντας τα "Coming Soon", "Sail Away Sweet Sister", "Save Me" και "Crazy Little Thing Called Love". Ο νέος παραγωγός ήταν πρόθυμος να ασχοληθεί με πιο πειραματικές μεθόδους, σε αντίθεση με τον Μπέικερ. Οι Queen διέκοψαν την πρώτη αυτή περίοδο ηχογραφήσεων για να προετοιμαστούν για την επερχόμενη βρετανική τους περιοδεία.
Το συγκρότημα επανήλθε στο στούντιο τον Φεβρουάριο του 1980 με πολλές νέες ιδέες, με τον Ρότζερ Τέιλορ να αναφέρει ότι είχαν συνθέσει συνολικά σαράντα νέα κομμάτια. Παρ' όλα αυτά, μόλις δέκα εξ αυτών συμπεριλήφθηκαν στην τελική κοπή του δίσκου, με τη συνολική διάρκεια να ξεπερνάει μόλις τα 35 λεπτά. Εκτός των δύο προαναφερθέντων σινγκλ, οκτώ νέες συνθέσεις έκαναν την εμφάνιση τους στον δίσκο, με ένα γνωστό τραγούδι που έμεινε εκτός να είναι το "A Human Body" του Ρότζερ Τέιλορ λόγω του ό,τι ήταν υπερβολικά μελωδικό και κυκλοφόρησε στη δεύτερη πλευρά του σινγκλ του "Play The Game", τον Μάιο του 1980. Κατά την ίδια διαδικασία, ηχογραφήθηκε το κομμάτι "Soul Brother", το οποίο κυκλοφόρησε ως b-side του σινγκλ "Under Pressure", τον Οκτώβριο του 1981.
Αλλαγή
thumb|270px|Οι Queen το 1981 στην Αργεντινή Το άλμπουμ αποτελείται κυρίως από ρυθμικά κομμάτια, σε αντίθεση με τους προηγούμενους δίσκους τους που αποτελούνταν από μεγάλα σε διάρκεια, progressive τραγούδια. Τα τύμπανα και το μπάσο ανέβηκαν στην τελική μίξη, ενώ οι κιθάρες παρέμειναν κυρίως στον ρυθμό με λίγα σόλο, εκμηδενίζοντας τις πολύπλοκες ενορχηστρώσεις για τις οποίες φημίζονταν το συγκρότημα κατά τη δεκαετία του '70. Επίσης, για πρώτη φορά μπήκαν στον ήχο τους τα συνθεσάιζερ, τα οποία χρησιμοποιήθηκαν σε κομμάτια όπως τα "Play The Game", "Rock It (Prime Jive)", "Sail Away Sweet Sister", "Coming Soon" και "Save Me", ενώ παράλληλα στις φωτογραφίες των μελών του σχήματος ο Φρέντι Μέρκιουρι εμφανιζόταν για πρώτη φορά με το διάσημο μουστάκι του.
Εμπορική επιτυχία
Παρά τις αναβολές στην ηχογράφηση και την κυκλοφορία του άλμπουμ, γνώρισε μεγάλη επιτυχία ανεβαίνοντας στην κορυφή του καταλόγου επιτυχιών και στις δύο πλευρές του Ατλαντικού, ενώ τα σινγκλ του, επίσης ανέβηκαν σε υψηλές θέσεις των τσαρτ, ανεβαίνοντας και τα τέσσερα στο βρετανικό Top-20, ενώ τα "Crazy Little Thing Called Love" και "Another One Bites The Dust" ανέβηκαν στο # 1 του Billboard των Ηνωμένων Πολιτειών.
Ο δίσκος βραβεύθηκε ως χρυσός στην Αυστρία, τη Γερμανία, την Ολλανδία και τη Μεγάλη Βρετανία, έγινε πλατινένιος στην Πολωνία και τετραπλά πλατινένιος στις Ηνωμένες Πολιτείες, ενώ το σινγκλ του "Another One Bites the Dust" έγινε πλατινένιο από την RIAA στις ΗΠΑ.
Οι κριτικές για το "The Game" υπήρξαν θετικές, με το "AllMusic" να το βαθμολογεί με 4,5 / 5 αστέρια, η "The Guardian" με 4 / 5, το "Sputnik Music" με μέσο όρο βαθμολογιών 3,7 / 5 και το "Record Mirror" με 4 / 5.
Οι μουσικοί των Queen
Οι μουσικοί οι οποίοι ηχογράφησαν το "The Game" ήταν οι εξής:
Πηγές
Κατηγορία:Δισκογραφία των Queen Κατηγορία:Άλμπουμ του 1980
BMW X7
Η BMW X7 είναι ένα μεγάλο πολυτελές SUV αυτοκίνητο που κατασκευάζεται από τη γερμανική αυτοκινητοβιομηχανία BMW από τον Μάρτιο του 2019. Είναι η ναυαρχίδα των μοντέλων SAV (Sport Activity Vehicle) της BMW, όπως ονομάζει η εταιρεία αυτή τα δικά της SUV. Ο κυριότερος ανταγωνιστής του X7 είναι η Mercedes-Benz GLS-Class X167, που μπήκε στην παραγωγή τον Οκτώβριο του 2019, ως μοντέλο 2020. Είναι αξιοσημείωτο ότι και τα δύο αυτά μοντέλα κατασκευάζονται στις ΗΠΑ και προορίζονται κυρίως για τη Βόρεια Αμερική, καθώς σχεδιάστηκαν επίσημα κυρίως για αυτήν, όπως φαίνεται και από τις μεγάλες διαστάσεις τους. Επίσημα εξάγονται και στην Ευρώπη και σε άλλες ηπείρους, αλλά σε πολύ μικρότερα νούμερα. Άλλοι πρακτικοί ανταγωνιστές τους (όλα μεγάλα και πολυτελή SUV μήκους άνω των 5 μέτρων) είναι τα Audi Q7, Cadillac Escalade, Lincoln Navigator, Lexus LX και Toyota Sequoia.
Πρώτη γενιά (G07, 2018 - σήμερα)
260px|thumb|left|Η παρουσίαση του BMW Concept X7 iPerformance στη Φρανκφούρτη το 2017.
Το X7 ανακοινώθηκε για πρώτη φορά από τη BMW το Μάρτιο του 2014. Η BMW παρουσίασε μια προεπισκόπηση του επερχόμενου X7 με την παρουσίαση του Concept X7 iPerformance στο Διεθνές Σαλόνι Αυτοκινήτου της Φρανκφούρτης τον Σεπτέμβριο του 2017.
Εισαγωγή
Το τελικό μοντέλο παραγωγής, παρουσιάστηκε επισήμως στις 17 Οκτωβρίου 2018, με προ-παραγγελίες που άρχισαν τότε και μάλιστα γίνονταν on-line. Η μαζική παραγωγή του, ξεκίνησε τον Μάρτιο του 2019 και μέσα στον ίδιο μήνα το X7 έφτασε στις πρώτες αντιπροσωπείες. 335px|thumb|right|Το ταμπλό μιας [[Πλευρά οδήγησης|δεξιοτίμονης BMW X7 xDrive30d M Sport 3.0 τον Ιούνιο του 2019.]]
Η παραγωγή του BMW X7 γίνεται στο εργοστάσιο της BMW που είναι γνωστό ως US Manufacturing Company και βρίσκεται στο Γκριρ (Greer), Νότια Καρολίνα, ΗΠΑ, έχοντας σχεδιαστεί κυρίως για τις ανάγκες και τις απαιτήσεις αυτής της χώρας, ενώ για τα άλλα κράτη πολύ λιγότερο. Ενδεικτικώς, στη Γερμανία το 2019 μόλις 1.787 αντίτυπα της BMW X7 πωλήθηκαν επίσημα ως καινούρια. Το X7 έχει αποκλειστικά 3 σειρές καθισμάτων και είναι κατασκευασμένο στην ίδια πλατφόρμα BMW CLAR με το λίγο μικρότερο SUV BMW X5 G05. Όλοι οι κινητήρες του, βενζίνης και ντίζελ φέρουν στάνταρ φίλτρο σωματιδίων και πληρουν τις εξαιρετικά αυστηρές προδιαγραφές καυσαερίων Euro 6d-TEMP.
Εξωτερικοί σύνδεσμοι
X7 Κατηγορία:Αυτοκίνητα πολυτελείας Κατηγορία:Αυτοκίνητα SUV
Κόρτνεϊ Λαβ
Η Κόρτνεϊ Λαβ (Courtney Michelle Love, 9 Ιουλίου 1964) είναι Αμερικανίδα τραγουδίστρια, τραγουδοποιός, ηθοποιός και εικαστική καλλιτέχνης. Με αξιοσημείωτη παρουσία στην πανκ και τη grunge σκηνή της δεκαετίας του 1990, η Λαβ απόλαυσε μία καριέρα που εκτείνεται σε τέσσερις δεκαετίες. Ξεχώρισε ως η τραγουδίστρια του εναλλακτικού ροκ συγκροτήματος Hole, το οποίο σχημάτισε το 1989. Η Λαβ τράβηξε την προσοχή του κοινού με τις ζωντανές εμφανίσεις και τους στίχους της, καθώς και για την προσωπική της ζωή μετά τον γάμο της με τον Κερτ Κομπέιν.
Πέρασε τα νεανικά της χρόνια στο Σαν Φρανσίσκο και στο Πόρτλαντ (Όρεγκον), όπου συμμετείχε σε μία σειρά βραχύβιων συγκροτημάτων κάνοντας επίσης και τα πρώτα βήματα στην υποκριτική. Μετά τον σχηματισμό των Hole το 1989, τράβηξε την προσοχή του Τύπου με το πρώτο άλμπουμ του συγκροτήματος, Pretty on the Inside. Το δεύτερο άλμπουμ των Hole, Live Through This (1994), της έδωσε φήμη και πολυπλατινένιες πωλήσεις. Στη συνέχεια, η Λαβ επέστρεψε στην υποκριτική, κερδίζοντας μία υποψηφιότητα για Χρυσή Σφαίρα για τον ρόλο της στην ταινία του Μίλος Φόρμαν Υπόθεση Λάρι Φλιντ (The People vs. Larry Flynt, 1996), που την καθιέρωσε ως ηθοποιό. Αργότερα γνώρισε ακόμα μεγαλύτερη επιτυχία με την κυκλοφορία του τρίτου άλμπουμ των Hole, Celebrity Skin (1998), ο οποίος ήταν υποψήφιος για πολλά βραβεία Grammy.
Η Λαβ ασχολήθηκε, επίσης, με τη συγγραφή ενώ το 2012 έκανε έκθεση μικτής εικαστικής τέχνης.
Παραπομπές
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες τραγουδίστριες Κατηγορία:Αμερικανοί τραγουδοποιοί Κατηγορία:Αμερικανοί φεμινιστές
Βιτζαϊναγκάρ (Τσανγκλάνγκ)
Το Βιτζαϊναγκάρ είναι ο πιο απομακρυσμένος Κύκλος (Τεχσίλ) της επαρχίας Τσανγκλάνγκ στη βορειοανατολική πολιτεία Αρουνάτσαλ Πραντές στην Ινδία.
Τοποθεσία
Περιβάλλεται στις τρεις πλευρές από τη Μιανμάρ, ενώ η άλλη πλευρά πλαισιώνεται από την μεγάλη έκταση πυκνού δάσους του Εθνικού Πάρκου Ναμντάφα. Οι κοντινές πόλεις είναι η Μιάο (157 χλμ., 7 μέρες με τα πόδια), η Χαγιουλιάνγκ και η Τεζού στην Ινδία. Η Πουτάο (40 χλμ.) είναι η πλησιέστερη πόλη στη Μιανμάρ.
Μεταφορές
Δεν υπάρχει οδική σύνδεση με την γύρω περιοχή. Το χωριό έχει ένα αεροδρόμιο, αλλά οι πτήσεις δεν λειτουργούν στο μεγαλύτερο μέρος του έτους. Η Μιάο, η πλησιέστερη πόλη στην Ινδία, απέχει 150 χλμ. μακριά.
Το Βιτζαϊναγκάρ έχει οριστεί να είναι το ανατολικό τέλος στην προτεινόμενη εθνική οδό των Συνόρων του Αρουνάτσαλ Πραντές Σύνορα, η οποία θα είναι μια διαδρομή 2.000 χλμ. από την Γραμμή Μακμέιχον προς το Μάγκο και το Θίνγκμπου στη δύση. Ένας χάρτης της προτεινόμενης διαδρομής υπάρχει εδώ και εδώ.
Πένα (ποταμός)
Ο Πένα (Пена) είναι ο μεγαλύτερος ποταμός της κοιλάδας του Πόλογκ, μετά τον Αξιό. Διαρρέει τη βορειοδυτική Βόρεια Μακεδονία και έχει μήκος 27 χιλιόμετρα.
Πηγές και εκβολές
Οι πηγές του Πένα ξεκινούν στην περιοχή της Καμπριόλικα και της Μπορισλόικα, ψηλά στην οροσειρά του Σκάρδου, σε υψόμετρο 2.500 μέτρων. Aρχικά, υπάρχουν δύο ποταμοί που ενώνονται στα χωριά Βέσαλα και Μπόσοβτσε. Διασχίζει το κέντρο της πόλης Τέτοβο, καταλήγει στην κοιλάδα του Πόλογκ και κοντά στο χωριό Σαρακχίνο ρέει προς τον Αξιό.
Χαρακτηριστικά του ποταμού
Οι πηγές του Πένα βρίσκονται σε υψόμετρο 2.500 μέτρων. Ο ποταμός έχει μήκος 27 χιλιομέτρα και στην κοίτη του καταλήγουν 12 παραπόταμοι, από τους οποίους σημαντικότερος είναι ο Καρανικολόβσκα.
Σημασία
Ο ποταμός είναι σημαντικός για την πόλη του Τέτοβο, όχι απλά επειδή είναι το σύμβολο της πόλης, αλλά και επειδή υπάρχει οικονομικό όφελος από το ποτάμι. Από τουριστικής άποψης, ο Πένα με την άγρια βουνίσια ορμητικότητά του και τους θεαματικούς καταρράκτες προσελκύει πλήθος επισκεπτών. Από οικονομικής άποψης ο Πένα είναι σημαντικός επειδή πάνω του έχουν χτιστεί τέσσερα φράγματα, ένα από τα οποία είναι το μεγαλύτερο στη χώρα.
Το 1979, μετά απο καταρρακτώδεις βροχές, ο ποταμός υπερχείλισε και το Τέτοβο πλημμύρισε.
Παραπομπές
Κατηγορία:Ποταμοί της Βόρειας Μακεδονίας Κατηγορία:Παραπόταμοι του Αξιού
Συσκευή εισόδου-εξόδου
Στους υπολογιστές σαν συσκευή εισόδου-εξόδου (αγγλικά: input/output ή I/O) αναφέρονται όλες οι συσκευές που χρησιμοποιούνται για την επικοινωνία ανάμεσα σε ένα σύστημα επεξεργασίας πληροφοριών (όπως ένας υπολογιστής) και τον έξω κόσμο, ενδεχομένως, έναν άνθρωπο ή ένα άλλο σύστημα επεξεργασίας πληροφοριών. Είσοδοι είναι τα σήματα ή τα δεδομένα που λαμβάνονται από το σύστημα, και έξοδοι είναι τα σήματα ή τα δεδομένα που αποστέλλονται από αυτό. Είναι συσκευές που χρησιμοποιούνται από ένα άτομο (ή άλλο σύστημα) για να επικοινωνήσει με έναν υπολογιστή. Για παράδειγμα, ένα πληκτρολόγιο ή ένα ποντίκι μπορεί να είναι μια συσκευή εισόδου για έναν υπολογιστή, ενώ οθόνες και εκτυπωτές θεωρούνται συσκευές εξόδου για έναν υπολογιστή. Συσκευές για την επικοινωνία μεταξύ υπολογιστών, όπως τα μόντεμ και οι κάρτες δικτύου, συνήθως χρησιμεύουν τόσο για την είσοδο και την έξοδο.
Δείτε επίσης
Κατηγορία:Ηλεκτρονικός υπολογιστής Κατηγορία:Περιφερειακά υπολογιστών
BMW X6
Η BMW X6 είναι ένα μεσαίου μεγέθους πολυτελές coupé SUV αυτοκίνητο, που κατασκευάζεται από τη γερμανική αυτοκινητοβιομηχανία BMW.
Η πρώτη γενιά (E71) κυκλοφόρησε στην αγορά τον Απρίλιο του 2008 για τη σεζόν (model year) του 2009. Το X6 κυκλοφόρησε ως coupé αθλητικής δραστηριότητας, Sports Activity Coupé (SAC) από τη BMW. Συνδυάζει τα χαρακτηριστικά ενός SUV (υψηλή απόσταση από το έδαφος, κίνηση σε όλους τους τροχούς και όλες τις καιρικές συνθήκες, μεγάλες ρόδες και ελαστικά) με το προφίλ ενός κουπέ (στυλ με έντονα κεκλιμένη προς τα πίσω οροφή). Βασίστηκε στην προηγούμενη γενιά των BMW Σειράς 5 και Σειράς 6.
Η ανάπτυξη του E71 ξεκίνησε το 2003 υπό τον Peter Tuennermann, μετά την έναρξη της ανάπτυξης του E70 X5 το 2001. Η σχεδίαση του σχεδιαστή της E70 X5, Pierre Leclercq επελέγη οριστικά το 2005, ενώ τα δοκιμαστικά τεστ ξεκίνησαν από το καλοκαίρι του 2005 και τα πρωτότυπα δοκιμάστηκαν από τα τέλη του 2006. Η μαζική παραγωγή της, ξεκίνησε στις 3 Δεκεμβρίου 2007.
Η δεύτερη γενιά της X6 (F16) παρουσιάστηκε στο Σαλόνι Αυτοκινήτου του Παρισιού το 2014. Η τρίτη γενιά (G06) αποκαλύφθηκε στις 3 Ιουλίου 2019.
BMW Concept X6 (2007)
thumb|right|Το αρχικό BMW Concept X6 του 2007.
Το αρχικό μοντέλο της σχετικής ιδέας αποκαλύφθηκε για πρώτη φορά στο Σαλόνι Αυτοκινήτου της Φρανκφούρτης τον Σεπτέμβριο του 2007 από τον Aman Chhikara και η παραγωγή X6 παρουσιάστηκε επίσημα στο Διεθνές Σαλόνι Αυτοκινήτου της Βόρειας Αμερικής τον Ιανουάριο του 2008 στο Ντιτρόιτ, ΗΠΑ, και στο Διεθνές Σαλόνι Αυτοκινήτου του Μόντρεαλ, Καναδάς, ταυτόχρονα. Ενώ είναι ελαφρώς μακρύτερο και φαρδύτερο από το X5 E70, είναι σημαντικά χαμηλότερο και είχε χώρο στο σαλόνι αρχικά μόνο για 4 επιβάτες, και από το 2011 προαιρετικά για 5.
Η παραγωγή της, γίνεται στο εργοστάσιο της BMW στο Greer, Νότια Καρολίνα, ΗΠΑ, και παράλληλα με τη BMW X5, την πλατφόρμα της οποίας μοιράζεται. Ονομάζεται Sports Activity Coupé (SAC) από τη BMW. Μια υβριδική έκδοση, το BMW Concept X6 ActiveHybrid, το οποίο είναι το πρώτο τέτοιο όχημα της BMW, ανακοινώθηκε επίσης. Τον Απρίλιο του 2009, ανακοινώθηκε η έκδοση X6 M, με 547 ίππους και με 4.4 λίτρων κυβισμό V8 και υπερσυμπιεστή.
Τεχνολογία πλαισίου
αριστερά|μικρογραφία|BMW X6 xDrive35d (πριν την ανανέωση του 2012). αριστερά|μικρογραφία|Το σαλόνι ενός BMW X6 xDrive35d.
Το X6 σηματοδότησε την πρώτη χρήση σε BMW για το νέο σύστημα Dynamic Performance Control, το οποίο λειτουργεί από κοινού με την τετρακίνηση xDrive, ενώ και τα δύο είναι στάνταρ στο X6. Το DPC είναι σύστημα ελέγχου μετάδοσης κίνησης και πλαισίου, το οποίο λειτουργεί για τη ρύθμιση της πρόσφυσης και ιδιαίτερα για τη σωστή υπέρβαση και υποστροφή μέσω της ενεργού εξάπλωσης των δυνάμεων κίνησης στον πίσω άξονα. Επίσης, η ροπή διανέμεται όχι μόνο ανάμεσα στους εμπρός και πίσω τροχούς (xDrive), αλλά και από πίσω σε πλευρά, για βελτιωμένη ευελιξία και πρόσθετη σταθερότητα (μέσω του πίσω άξονα DPC). Αυτή η πλευρική κατανομή ροπής είναι κοινώς γνωστή ως διόρθωση ροπής.
Το διαφορικό DPC διαθέτει πακέτα συμπλέκτη και στις δύο πλευρές εξόδου που ενεργοποιούνται από ηλεκτρικό μοτέρ. Το πακέτο συμπλέκτη ενεργοποιεί ένα πλανητικό κιβώτιο ταχυτήτων το οποίο προκαλεί υπερβολική κίνηση ενός τροχού. Ένα συμβατικό σύστημα ελέγχου θα χρησιμοποιήσει τα φρένα για να μειώσει την ταχύτητα του ταχύτερα κινούμενου τροχού (που είναι εκείνου με μικρότερη πρόσφυση) και να μειώσει την ισχύ του κινητήρα. Αυτό οδηγεί σε αυξημένη φθορά φρένων και βραδύτερη από τη βέλτιστη πρόοδο. Το σύστημα DPC επιταχύνει τον βραχύτερα κινούμενο τροχό (αυτός με την μεγαλύτερη πρόσφυση) για να διατηρεί σταθερότητα όταν χρειάζεται. Για παράδειγμα: ενώ περιστρέφεται, ο εξωτερικός τροχός είναι υπερστροφικός για να παρέχει μεγαλύτερη επιτάχυνση χρησιμοποιώντας το πλεονέκτημα έλξης μέσω της δυναμικής φόρτισης του εξωτερικού τροχού στις στροφές. Σε μια κατάσταση υπερστροφής, ο εσωτερικός τροχός είναι υπερβολικός για να ανακτήσει την ισορροπία έλξης.
BMW X6 M (2009 - 2014)
Τα BMW X6 M και X5 M είναι τα πρώτα οχήματα της BMW M GmbH που διαθέτουν σύστημα xDrive για όλους τους τροχούς και αυτόματα κιβώτια ταχυτήτων και είναι επίσης crossovers σε αντίθεση με τα επιβατικά αυτοκίνητα. Επίσημα, η X6 M παρουσιάστηκε στο 2009 New York Auto Show και η πρώτη άρχισε να πωλείται τη σεζόν (model year) του 2010.
Το παράγωγο M υψηλής απόδοσης διαθέτει μια twin twin turbo έκδοση του 4.4 λίτρων V8 κινητήρα BMW N63 με το Cylinder-bank Comprehensive Manifold (CCM). Ο κινητήρας αποδίδει 547 ίππους στις 6.000 στροφές.<sup class="noprint Inline-Template Template-Fact" data-ve-ignore="true" style="white-space:nowrap;">[  <span title="This claim needs references to reliable sources. (April 2012)">παραπομπή απαιτείται  ]
ActiveHybrid X6 (E72, 2009 - 2010)
Το BMW Concept X6 ActiveHybrid είναι το πρωτότυπο όχημα του πρώτου πλήρους υβριδικού αυτοκινήτου της BMW και αποκαλύφθηκε στο Διεθνές Σαλόνι της Φρανκφούρτης τον Σεπτέμβριο του 2007. Το πρώτο ήπιο-υβριδικό BMW Concept 7 της σειράς ActiveHybrid Generation 1 της BMW παρουσιάστηκε στο Σαλόνι Αυτοκινήτου του Παρισιού τον Οκτώβριο του 2008. Και τα δύο αυτοκίνητα έκαναν το ντεμπούτο τους στην αγορά στα τέλη του 2009, ενώ διαφέρουν στο ότι το X6 Hybrid μπορεί να οδηγήσει σε καθαρή ηλεκτρική λειτουργία σε χαμηλές ταχύτητες. Αντιθέτως, το Active Hybrid 7 Generation 1 δεν έχει αυτή τη δυνατότητα.
Το BMW Concept X6 ActiveHybrid χρησιμοποιεί το V8 Twin Turbo με υψηλής ακρίβειας έγχυση που τροφοδοτεί τη BMW X6 xDrive50i.
Ένα χαρακτηριστικό γνώρισμα του BMW Concept X6 ActiveHybrid είναι η ενεργή μετάδοση δύο λειτουργιών, μια πρωτοποριακή τεχνολογία που ελέγχει την αλληλεπίδραση των ηλεκτρικών κινητήρων και της μηχανής εσωτερικής καύσης. Το αυτοκίνητο μπορεί να λειτουργήσει σε δύο λειτουργίες: ο τρόπος 1 παράγει μεγάλη ροπή στρέψης όταν απομακρύνεται από μια στάση εκκίνησης και σε χαμηλές ταχύτητες, ενώ ο τρόπος 2 είναι κατάλληλος για υψηλότερες ταχύτητες. Το αποτέλεσμα είναι ότι το αυτοκίνητο χρησιμοποιεί πάντα τους διαθέσιμους πόρους ισχύος με τον αποτελεσματικότερο δυνατό τρόπο, ανεξάρτητα από την ταχύτητα που ταξιδεύει.
Βενζινοκινητήρες
Το βασικό μοντέλο είναι το X6 xDrive35i το οποίο τροφοδοτείται από το 3.0 λίτρων 6-κύλινδρο twin-υπερσυμπιεστή βενζινοκινητήρα 225 kW. Το κορυφαίο μοντέλο είναι το xDrive50i που χρησιμοποιεί τον κινητήρα βενζίνης N63 V8 και παράγει 300 kW.
Κινητήρες ντίζελ
δεξιά|μικρογραφία|BMW X6 (Facelift). δεξιά|μικρογραφία|BMW X6 (Facelift).
Κατά την αρχική κυκλοφορία, το X6 ήταν διαθέσιμο σε πολλές αγορές με δύο πετρελαιοκινητήρες: το xDrive30d και το xDrive35d, αντίστοιχα. Τροφοδοτούνται από τον κινητήρα στροβιλοσυμπιεστών 3.0 λίτρων της BMW (στη διαδοχική του έκδοση twin-turbocharged για το xDrive35d) και παράγουν 235 ίππους στο xDrive30d και με 235 ίππους στην έκδοση xDrive35d. Η δεύτερη από αυτές τις μονάδες ισχύος αποτέλεσε τη βάση για την παραγωγή πετρελαιοκινητήρων της BMW στα τέλη του 2008.
Μέχρι το 2010, προστέθηκε ένα νέο 40d στην σειρά, αντικαθιστώντας το 35d, και το 2012 προστέθηκε ένα νέο M50d υψηλής απόδοσης, αλλά παρά την ονοματολογία του, εξακολουθεί να τροφοδοτείται με κινητήρα 3.0 λίτρων.
Δεύτερη γενιά (F16, 2015 - 2019)
thumb|right|BMW X6 (F16) xDrive35i του 2018. thumb|right|BMW X6 xDrive30d M Sport του 2018.
Η δεύτερη γενιά X6 αποκαλύφθηκε στο Σαλόνι Αυτοκινήτου του Παρισιού το 2014, έχοντας μάλιστα ένα νέο αυτόματο κιβώτιο 8 ταχυτήτων και έναν ελαφρώς μεγαλύτερο χώρο αποσκευών. Οι πωλήσεις στις περισσότερες αγορές ξεκίνησαν μέχρι τα τέλη του 2014.
Όπως και τα άλλα μοντέλα της σειράς BMW που τροφοδοτούνται από τον κινητήρα βενζίνης V8 twin-turbo 4.4 λίτρων, το xDrive50i επωφελείται από την αύξηση της ισχύος ενός νεότερου κινητήρα, ο οποίος είναι 50 ίππων περισσότερο από τον προκάτοχό του.
Το μοντέλο επιδόσεων X6 M (F86) BMW M είναι ένα από τα ταχύτερα οχήματα αυτού του τύπου.
Τρίτη γενιά (G06, 2020 - σήμερα)
thumb|right|BMW X6 G06 στη [[Στουτγκάρδη το 2020.]]
Η τρίτη γενιά αποκαλύφθηκε στις 3 Ιουλίου 2019 και οι πρώτες πωλήσεις της ξεκίνησαν τον Νοέμβριο του 2019, για τη σεζόν (model year) του 2020.
Στα μηχανοκίνητα αθλήματα
Η BMW X6 M χρησιμοποιήθηκε στο MotoGP του 2009 ως αυτοκίνητο ασφαλείας. Το όχημα παρουσιάστηκε στο Losail International Circuit στο Κατάρ.
Παραγωγή και πωλήσεις
Παρακάτω παρουσιάζονται οι ετήσιες πωλήσεις στην Ευρωπαϊκή Ένωση και στις Ηνωμένες Πολιτείες, καθώς και η ετήσια παραγωγή της BMW X6. Οι χρονολογίες δίνονται σε ημερολογιακά έτη και όχι σε σεζόν (model years).
Αναφορές
<references group="" responsive="0">
Εξωτερικοί σύνδεσμοι
X6 Κατηγορία:Αυτοκίνητα πολυτελείας Κατηγορία:Αυτοκίνητα SUV
Clash Royale
Το Clash Royale είναι βιντεοπαιχνίδι στρατηγικής τύπου Card Game, Tower Defence και MOBA, όπου μπορεί κανείς να συνομιλήσει με άλλους παίκτες, με τη δημιουργία ομάδων. Δημιουργήθηκε από την εταιρία Supercell. Παίζεται ανάμεσα σε 2 ή 4 παίκτες. Κυκλοφόρησε το 2016 και έφερε έσοδα 1 δισεκατομμύριο $ (δολάρια) σε μόλις έναν χρόνο λειτουργίας.
Στον παρακάτω πίνακα αναγράφονται οι αρένες που μπορεί ένας παίχτης να πάει και τα τρόπαια που χρειάζεται για κάθε μία.
Όποιος παίκτης ξεπεράσει τα 5000 τρόπαια μπαίνει στα Leagues όπου οι παίκτες διαγωνίζονται για Season Rewards τεράστιας αξίας. Όσο πιο ψηλά φτάσει κάθε παίκτης στην κατάταξη τόσο πιο μεγάλα Season Rewards παίρνει. Κάθε Season διαρκεί 28 ή 35 μέρες και όταν τελειώσει, η πρόοδος του μηδενίζεται αυτόματα (κάνει reset). Υπάρχουν 10 Leagues τα οποία είναι:
Στρατηγική
Ο κάθε παίκτης δημιουργεί ένα συνδυασμό (deck) από 8 κάρτες τις οποίες θα χρησιμοποιήσει για να νικήσει αυτές του αντιπάλου του και να καταστρέψει τους πύργους του. Γενικότερα, δεν υπάρχουν τέλειες κάρτες και κάθε μία έχει τα δικά της πλεονεκτήματα και μειονεκτήματα. Ο παίκτης πρέπει να διαλέξει ένα συνδυασμό από κάρτες οι οποίες συνεργάζονται καλά μεταξύ τους εάν θέλει να κερδίσει. Επίσης πρέπει να γνωρίζει πότε να τοποθετήσει μία κάρτα και σε ποιο σημείο της αρένας. Το deck που θα επιλέξει κάθε παίκτης έχει τεράστιο ρόλο στη στρατηγική που θα ακολουθήσει στη διάρκεια του παιχνιδιού, ενώ υπάρχουν πολλοί τύποι deck (spawner deck κτλ.) ανάλογα με τις προτιμήσεις του καθενός. Θεωρητικά υπάρχουν αμέτρητα πιθανά decks που μπορούν να δημιουργηθούν και να λειτουργήσουν, συνήθως όμως οι καλύτεροι παίκτες έχουν decks με χαμηλό average elixir ώστε να έχουν μικρότερο χρόνο αντίδρασης. Ωστόσο τα ακριβότερα deck ανταμείβονται στο τελευταίο λεπτό όταν διπλασιάζεται ο ρυθμός παραγωγής elixir και με σωστή τεχνική μπορούν να "γυρίσουν" το παιχνίδι. Κάθε παιχνίδι έχει διάρκεια 3 λεπτών. Ωστόσο, εάν κανείς από τους παίκτες δεν καταφέρει να καταστρέψει κάποιον πύργο, τότε προσθέτονται άλλα 2 λεπτά. Αν όμως, περάσουν και αυτά τα δύο έξτρα λεπτά, τότε αυτός που έχει κάνει την περισσότερη ζημιά στον πύργο του άλλου, κερδίζει το παιχνίδι.
Κάθε παίκτης έχει περιορισμένη ενέργεια (elixir) το οποίο καταναλώνει για να τοποθετεί κάρτες. Το elixir φορτώνει με συγκεκριμένο ρυθμό και επομένως ο παίκτης δεν μπορεί να βάζει όσες κάρτες μαζί θέλει. Όσο πιο δυνατά στατιστικά έχει μία κάρτα τόσο πιο πολύ elixir καταναλώνει. Επομένως ο καλός παίκτης προσέχει όταν χρησιμοποιεί ακριβές κάρτες γιατί αν τις χρησιμοποιήσει λάθος θα δημιουργήσει άνοιγμα στον αντίπαλό του αφού δεν θα έχει προσωρινά elixir. Σε αυτή τη περίπτωση ο αντίπαλος μπορεί να επιχειρήσει να κάνει rush, δηλαδή να ξοδέψει όλο του το elixir σε κάρτες που κινούνται γρήγορα και κάνουν πολύ damage με την ελπίδα ότι θα σπάσουν τον πύργο πριν φορτώσει αρκετά το elixir για να τον υπερασπιστεί. Αυτή η στρατηγική είναι όμως ριψοκίνδυνη γιατί γίνεται εύκολα counter.
Γενικά το μυστικό για τη νίκη είναι να κάνεις καλά trade δηλαδή να παίζεις αποδοτικά. Με άλλα λόγια, να νικάς τις κάρτες του αντιπάλου σου χρησιμοποιώντας λιγότερο elixir απ' ότι χρησιμοποίησε αυτός για να τις βάλει. Για να το καταφέρεις αυτό είναι απαραίτητο να τοποθετείς τη κατάλληλη κάρτα, τη κατάλληλη ώρα και στο κατάλληλο σημείο του χάρτη. Το πλεονέκτημα που σου δίνουν οι πύργοι στη δική σου μεριά σημαίνει πως έχεις μεγαλύτερες πιθανότητες να κάνεις καλά trade όταν αμύνεσαι. Στη συνέχεια, χρησιμοποιείς το επιπλέον elixir που έχεις για να κάνεις μια δυνατότερη αντεπίθεση και να κάνεις damage στο tower του αντιπάλου σου.